കൊടുവള്ളി നഗരസഭ സ്കൂളുകള്ക്കുള്ള സാനിറ്റൈസറും മാസ്ക്കും വിതരണം ചെയ്തു കൊടുവള്ളി: സ്കൂള് തുറന്ന സാഹചര്യത്തില് കോവിഡ് പ്രതിരോധ പ്രവര്ത്തനങ്ങളുടെ ഭാഗമായി കൊടുവള്ളി നഗരസഭയിലെ സര്ക്കാര്, എയ്ഡഡ്, അണ് എയ്ഡഡ് തുടങ്ങിയ എല്ലാ സ്കൂളുകള്ക്കും സാനിറ്റൈസറും മാസ്ക്കും വിതരണം ചെയ്തു. നഗരസഭ ചെയര്മാന് വെള്ളറ അബ്ദു ഉദ്ഘാടനം ചെയ്തു. ഡെപ്യൂട്ടി ചെയര്പേഴ്സന് കെ.എം. സുഷിനി, സ്റ്റാന്ഡിങ് കമ്മിറ്റി ചെയര്മാന്മാരായ എന്.കെ. അനില്കുമാര്, വി. സിയ്യാലി ഹാജി, ടി. മൊയ്തീന്കോയ, കൗണ്സിലര്മാരായ കെ. ശിവദാസന്, ഹഫ്സത്ത് ബഷീര്, പി.ടി.എ പ്രസിഡന്റ് കുണ്ടുങ്ങര മുഹമ്മദ്, ജെ.എച്ച്.ഐ സജികുമാര്, കൊടുവള്ളി ഹയര് സെക്കന്ഡറി സ്കൂള് പ്രിന്സിപ്പല് അബ്ദുല് മജീദ്, പ്രധാനാധ്യാപിക ഗീത എന്നിവര് സംബന്ധിച്ചു.